*Návrh zmluvy*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Zmluva ...................... o  dodávke elektriny**

vrátane zabezpečenia distribúcie elektriny, regulovaných distribučných služieb a ostatných súvisiacich služieb a vrátane prevzatia zodpovednosti za odchýlku v celom rozsahu, voči zúčtovateľovi odchýlok, uzavretá podľa § 66 zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“) a § 8 Vyhlášky Úradu pre reguláciu sieťových odvetví (ďalej aj „ÚRSO“) č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov v spojení s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) (ďalej len „zmluva“)

**Odberateľ: Nemocnica s poliklinikou n.o. Kráľovský Chlmec**

Sídlo: Nemocničná 18, 077 01 Kráľovský Chlmec

Štatutárny orgán: Mgr. Ing. Klára Hencelová, MHA

riaditeľka

Zástupca na rokovanie vo veciach:

a) zmluvných: Ing. Ján

Ščerbák, vedúci technicko prevádzkového úseku, [jan.scerbak@nspkch.sk](mailto:jan.scerbak@nspkch.sk), +421 56 6866 346, +421905359439

b) technických: Ing. Ján

Ščerbák, vedúci technicko prevádzkového úseku, [jan.scerbak@nspkch.sk](mailto:jan.scerbak@nspkch.sk), +421 56 6866 346, +421905359439

IČO: 45737967

DIČ:

IČ DPH: SK202344167386100

Bankové spojenie: Československá obchodná banka, a.s.

IBAN: SK87 7500 0000 0040 2949 6626

(ďalej len ako „**Odberateľ**“ )

**Dodávateľ: xxxxxxxxxxxxxxxxxxxxxxx**

Sídlo: xxxxxxxxxxxxxxxxxxxxxxxxx

Poštová adresa: xxxxxxxxxxxxxxxxxxxxxxxxx

Zapísaná: xxxxxxxxxxxxxxxxxxxxxxxxx

V zastúpení: xxxxxxxxxxxxxxxxxxxxxxxxx

xxxxxxxxxxxxxxxxxxxxxxxxx

IČO: xxxxxxxxxxxxxxxxxxxxxxxxx

DIČ: xxxxxxxxxxxxxxxxxxxxxxxxx

IČ DPH: xxxxxxxxxxxxxxxxxxxxxxxxx

bankové spojenie: xxxxxxxxxxxxxxxxxxxxxxxxx

IBAN: xxxxxxxxxxxxxxxxxxxxxxxxx

(ďalej „**Dodávateľ**“ a spolu s odberateľom ďalej len ako „**Zmluvné strany**“)

Zmluvné strany uzatvárajú túto Zmluvu ako výsledok verejného obstarávania zákazky s názvom **„Dodávka elektrickej energie “**obstaranej postupom verejnej súťaže podľa § 66 zákona o verejnom obstarávaní. Oznámenie o vyhlásení verejného obstarávania bolo zverejnené vo Vestníku verejného obstarávania č. [●] zo dňa [●] pod značkou [●] a v Úradnom vestníku Európskej únie dňa [●] pod značkou č. [●].

**Čl. I**

**Predmet zmluvy**

1.1. Predmetom tejto zmluvy je záväzok Dodávateľa po dobu určitú podľa tejto zmluvy:

1. dodávať elektrinu do odberných miesta Odberateľa za podmienok dohodnutých v tejto zmluve, v požadovanej kvalite a s garanciou dodávky elektriny po celú dobu platnosti zmluvy, Špecifikácia (identifikácia) odberných miest, evidenčné čísla EIC a počty odberných miest (ďalej len „OM“), je uvedená v prílohe č. 1 tejto Zmluvy.
2. zabezpečiť distribúciu elektriny, regulované distribučné služby od prevádzkovateľa distribučnej sústavy (ďalej aj „PDS“), ku ktorej je odberné miesto pripojené, zabezpečiť ostatné súvisiace služby, vrátane odvodu do Národného jadrového fondu podľa nariadenia vlády č. 21/2019 Z. z., ktorým sa ustanovuje výška ročného odvodu určeného na úhradu historického dlhu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, jeho použití a o spôsobe a lehotách jeho úhrady v znení neskorších predpisov (ďalej aj „distribučné služby“),
3. prevziať zodpovednosť za odchýlku Odberateľa v celom rozsahu, v súlade s vyhláškou č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov, voči zúčtovateľovi odchýlok. Prevzatie zodpovednosti za odchýlku Odberateľa v celom rozsahu, voči zúčtovateľovi odchýlok, je súčasťou poplatku Dodávateľa za nákup elektrickej energie, vypočítaného a vyjadreného v EUR bez DPH / MWh, zaokrúhleného na dve (2) desatinné miesta,

1.2. Predmetom tejto zmluvy je tiež záväzok Odberateľa dodanú elektrinu odobrať a zaplatiť za združenú dodávku elektriny cenu, poplatky a dane špecifikované v článku IV. tejto zmluvy.

**Článok II.**

**Dodávka elektrickej energie**

2.1. Doba trvania dodávky elektriny začína dohodnutým dňom začiatku dodávky elektriny, ktorým podľa

tejto zmluvy je deň 01.02.2023 od 00:00 hod. SEČ.

Odberateľ požaduje dodávať elektrinu na základe tejto zmluvy do dohodnutého dňa skončenia

dodávky elektriny, ktorým podľa tejto zmluvy je deň 31.01.2024 do 24:00: hod. SEČ.

2.2. Zmluvné strany sa dohodli na dodávke elektrickej energie v predpokladanom množstve podľa prílohy

č.1

2.3. Za energiu dodanú podľa tejto zmluvy je považovaná elektrická energia, ktorá prešla meradlom v

odbernom mieste Odberateľa, v množstve, ktoré Dodávateľovi poskytol prevádzkovateľ distribučnej

sústavy (ďalej len „PDS“).

2.4. Odber elektriny bude vyhodnocovaný podľa dohodnutých zmluvných množstiev v zmysle bodu

2.2. a údajov z merania PDS, pričom Odberateľ je za dobu trvania dodávky elektriny povinný odobrať

najmenej 80% zo zmluvne dohodnutého množstva.

**Článok III.**

**Zodpovednosť za odchýlku**

3.1. Dodávateľ má uzatvorenú zmluvu o zúčtovaní odchýlok so zúčtovateľnom odchýlok: ............................

3.2. Dodávateľ vyhlasuje, že preberá zodpovednosť za odchýlku Odberateľa v plnom rozsahu.

3.3. EIC kód :

Dodávateľa ako účastníka trhu a subjektu zúčtovania je : ..................................

bilančnej skupiny Dodávateľa: ...........................................

**Článok IV.**

**Cena**

4.1. Zmluvné strany prejavujú vôľu uzavrieť túto zmluvu s tým, že cena za predmet zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov.

4.2. Cena za dodávku elektriny a súvisiace plnenia pre všetky OM uvedené v Prílohe č.1 bola zmluvnými stranami dohodnutá v nasledovnej skladbe:

1. cena za dodávku elektriny pozostávajúca z ceny za komoditu a akýchkoľvek ďalších nákladov dodávateľa, ktoré nie sú v tejto Zmluve výslovne uvedené a za služby v tejto Zmluve dohodnuté, ktorých cena nie je vyslovene upravená, ako napr. odplata za prevzatie zodpovednosti za odchýlku, obchodná činnosť dodávateľa
2. cena za distribučné služby a ostatné tarify fakturované PDS; cenu za distribučné služby bude Dodávateľ účtovať vo výške v súlade s platnými cenovými rozhodnutiami ÚRSO vzťahujúcimi sa na distribučné služby poskytované PDS do odberného miesta Odberateľa, cenu za ostatné služby súvisiace s distribúciou elektriny bude Dodávateľ účtovať podľa platného cenníka služieb PDS. Ak dôjde k zmene regulovaných cien na základe zmeny cenového rozhodnutia ÚRSO počas trvania zmluvy, je Dodávateľ oprávnený účtovať ceny v súlade s podmienkami príslušného nového cenového rozhodnutia ÚRSO
3. cena za prevádzkovanie systému a systémové služby; tieto bude Dodávateľ účtovať vo výške v súlade s platnými cenovými rozhodnutiami ÚRSO pre OKTE, a.s.;
4. poplatok za odvod do Národného jadrového fondu; tento bude Dodávateľ účtovať vo výške podľa nariadenia vlády č. 21/2019 Z. z., ktorým sa ustanovuje výška ročného odvodu určeného na úhradu historického dlhu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, jeho použití a o spôsobe a lehotách jeho úhrady v znení neskorších predpisov;
5. daň z pridanej hodnoty; túto bude Dodávateľ účtovať vo výške podľa platných právnych predpisov v čase dodania elektriny
6. spotrebná daň; túto bude Dodávateľ účtovať vo výške podľa platných právnych predpisov v čase dodania elektriny.

4.3. Cena za dodávku elektriny bola dohodnutá na celé zmluvné obdobie do všetkých odberných miest

uvedených v Prílohe č. 1 vo výške:

Súčet aditívneho koeficientu K a priemernej váženej spotovej ceny, ktorá je v danej hodine ocenená hodinovou cenou elektriny na dennom trhu SR organizovanom spoločnosťou OKTE, a.s.; na účely zmluvy sa pod aditívnym koeficientom K rozumie obchodná prirážka dodávateľa určená ako výsledok verejného obstarávania, vrátane všetkých jeho nákladov na dodávku elektriny podľa tejto zmluvy. Táto cena je pravidelne zverejňovaná na internetových stránkach OKTE a.s., pričom ako podklad pre fakturáciu sa použije cena uvedená v mesačnej správe o dennom trhu (Mesačná správa o DT) pre príslušný mesiac fakturácie, ktorá je verejne dostupná na adrese https://okte.sk/sk/kratkodoby-trh/zverejnenie-udajov-dt/podrobny-prehlad-dt/. V prípade, že sa umiestnenie príslušných hodnôt denného trhu zmení, resp. sa zmení názov Mesačnej správy o DT, dodávateľ pre stanovenie ceny použije príslušné hodnoty zo zodpovedajúceho dostupného umiestnenia. Pre účely fakturácie sa za zúčtovacie obdobie stanoví jedna vážená priemerná cena podľa veľkosti spotreby v hodinovom intervale.

**Jednotková cena za dodávku elektriny = priemerná vážená spotová cena denného trhu + K [EUR/MWh]**

Hodnota aditívneho koeficientu K bola určená ako výsledok verejného obstarávania vo výške **xx,xx EUR** **bez DPH / 1 MWh**, zaokrúhleného na dve (2) desatinné miesta na základe vyhodnotenia ponúk z hľadiska plnenia kritéria a dodávateľ sa v tomto procese stal úspešným uchádzačom. Všade, kde je v zmluve uvedené K, sa rozumie K vo výške určenej verejným obstarávaním podľa predchádzajúcej vety.

4.4. Dodávateľ nie je oprávnený účtovať Odberateľovi akékoľvek ďalšie náklady alebo poplatky za združenú dodávku elektriny, okrem tých, ktoré sú uvedené v tomto článku zmluvy.

**Článok V.**

**Platobné podmienky**

5.1. Pre OM s mesačným odpočtovým cyklom je fakturačným obdobím pre dodávku elektriny a distribučné

služby jeden (1) mesiac.

5.1.1. Odberateľ sa zaväzuje uhrádzať mesačné zálohy na základe Dodávateľom vystaveného zálohového kalendára pre príslušný mesiac, ktorý vychádza z predpokladaného množstva za dodávku a distribúciu elektriny, splatnú k 10. dňu v mesiaci.

Pre účely stanovenia výšky zálohovej platby sa za spotovú cenu bude považovať priemerná spotová

cena elektriny za kalendárny mesiac predchádzajúci kalendárnemu mesiacu, za ktorý sa má zálohová

platba uhradiť.

5.1.2. Dodávateľ sa zaväzuje vystaviť vyúčtovaciu faktúru za fakturačné obdobie, vo výške zodpovedajúcej

cene skutočne odobratej elektriny a distribučných služieb, do 5. pracovného dňa po skončení

fakturačného obdobia PDS.

5.1.3. Doručená faktúra musí obsahovať všetky údaje v zmysle zákona č. 431/2002 Z. z. o účtovníctve a zákona č. 222/2004 Z. z. o dani z pridanej hodnoty. Neúplnú alebo nesprávne vystavenú faktúru je Odberateľ oprávnený vrátiť Dodávateľovi v lehote splatnosti podľa tejto zmluvy s uvedením výhrad a výzvou na opravu faktúry. Nová lehota splatnosti podľa tejto zmluvy začne plynúť až doručením doplnenej alebo opravenej faktúry. Dodávateľ je oprávnený zaslať faktúru elektronicky na adresu: [uctaren@nspkch.sk](mailto:uctaren@nspkch.sk).

5.1.4. Splatnosť vyúčtovacej faktúry je 30 kalendárnych dní odo dňa jej doručenia Odberateľovi. Úhradu faktúry vykoná Odberateľ bezhotovostným prevodom na účet Dodávateľa. Za deň splnenia peňažného záväzku sa považuje deň pripísania ceny v prospech účtu Dodávateľa. V prípade vzniku preplatku bude tento vrátený na účet Odberateľa uvedený v identifikácii zmluvných strán tejto zmluvy v lehote splatnosti vyúčtovacej faktúry.

5.1.5. Ak sa Odberateľ dostane do omeškania s úhradou faktúry od jej splatnosti, Dodávateľ zašle Odberateľovi písomnú upomienku.

5.2. Pre OM s iným ako mesačným odpočtovým cyklom sa mesačné paušálne platby za opakovanú dodávku a distribúciu elektriny stanovia so zohľadnením histórie spotreby za predchádzajúci odpočtový cyklus.

5.2.1. Odberateľ sa zaväzuje uhrádzať mesačné paušálne platby vo výške 1/12 z predpokladaného ročného množstva dodávky a distribúcie elektriny na základe Dodávateľom vystaveného rozpisu paušálnych platieb splatnú k 10. dňu v mesiaci.

5.2.2. Zúčtovacím obdobím je spravidla kalendárny rok. Dodávateľ sa zaväzuje vystaviť vyúčtovaciu faktúru za celé zúčtovacie obdobie.

5.2.3. Doručená faktúra musí obsahovať všetky údaje v zmysle zákona č. 431/2002 Z. z. o účtovníctve a zákona č. 222/2004 Z. z. o dani z pridanej hodnoty. Neúplnú alebo nesprávne vystavenú faktúru je Odberateľ oprávnený vrátiť Dodávateľovi v lehote splatnosti podľa tejto zmluvy s uvedením výhrad a výzvou na opravu faktúry. Nová lehota splatnosti podľa tejto zmluvy začne plynúť až doručením doplnenej alebo opravenej faktúry. Dodávateľ je oprávnený zaslať faktúru elektronicky na adresu: [uctaren@nspkch.sk](mailto:uctaren@nspkch.sk).

5.2.4. Splatnosť vyúčtovacej faktúry je 30 kalendárnych dní odo dňa jej doručenia Odberateľovi. Úhradu faktúry vykoná Odberateľ bezhotovostným prevodom na účet Dodávateľa. Za deň splnenia peňažného záväzku sa považuje deň pripísania ceny v prospech účtu Dodávateľa. V prípade vzniku preplatku bude tento vrátený na účet Odberateľa uvedený v identifikácii zmluvných strán tejto zmluvy v lehote splatnosti vyúčtovacej faktúry.

5.2.5. Ak sa Odberateľ dostane do omeškania s úhradou faktúry od jej splatnosti, Dodávateľ zašle Odberateľovi písomnú upomienku.

**Článok VI.**

**Zmluvné pokuty**

6.1. Pri škodách, za ktoré Dodávateľ zodpovedá a ktoré vznikli v dôsledku porušenia zmluvných povinností, poskytne Dodávateľ náhradu škody v plnom rozsahu v zmysle príslušných ustanovení Obchodného zákonníka a zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“).

6.2. V prípade nedodržania zmluvných podmienok podľa tejto zmluvy, v dôsledku ktorého dodávka elektriny nebude Dodávateľom poskytnutá riadne, je Odberateľ oprávnený účtovať Dodávateľovi zmluvnú pokutu vo výške 0,05 % z ceny predmetu zmluvy zrealizovanej v rozpore s podmienkami tejto zmluvy.

6.3. Uhradením zmluvnej pokuty nezaniká nárok Odberateľa na náhradu škody.

6.4. Zmluvné strany si vzájomne zodpovedajú za škody vzniknuté v dôsledku porušenia ich povinností vyplývajúce z tejto zmluvy. Ani jedna zmluvná strana nemá právo na náhradu ušlého zisku.

6.5. Nárok na náhradu škody nevzniká oprávnenej strane vtedy, ak povinná strana preukáže, že k porušeniu jej zákonnej alebo zmluvnej povinnosti došlo v dôsledku okolností vylučujúcich zodpovednosť.

6.6. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Na účely tejto zmluvy sa za okolnosti vylučujúce zodpovednosť považujú najmä prípady podľa zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, ako aj napr. štrajk, epidémia, požiar, prírodná katastrofa, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie.

6.7. Poškodená strana, resp. oprávnená strana nemá nárok na náhradu škody, ak nesplnenie povinnosti povinnej strany bolo spôsobené okolnosťou vylučujúcou zodpovednosť, porušením povinností poškodenou stranou alebo nedostatkom súčinnosti, na ktorú bola poškodená strana povinná.

6.8. Tá zmluvná strana, ktorá sa odvoláva na okolnosti vylučujúce zodpovednosť, je povinná to oznámiť druhej zmluvnej strane najneskôr do piatich (5) pracovných dní od vzniku tejto skutočnosti a môže požiadať o prípadnú úpravu podmienok tejto zmluvy. Na požiadanie zmluvnej strany, ktorej boli avizované okolnosti vylučujúce zodpovednosť, je povinný oznamovateľ predložiť hodnoverný dôkaz. Ak nedôjde k dohode, má zmluvná strana, ktorá sa odvolala na vyššiu moc, právo odstúpiť od tejto zmluvy.

6.9. Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť alebo mohla vedieť, že poruší svoju povinnosť, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení jeho povinností, ako aj o jej dôsledkoch tohto porušenia, a to písomne bez zbytočného odkladu po tom, čo sa o prekážke dozvedela alebo pri náležitej starostlivosti mohla dozvedieť.

6.10. Zmluvná strana, ktorej bezprostredne hrozí škoda, je povinná s prihliadnutím na okolnosti prípadu vykonať všetky opatrenia na odvrátenie škody alebo na jej zmiernenie. Zmluvná strana, ktorá bezprostrednú hrozbu škody spôsobila, musí nahradiť náklady, ktoré vznikli druhej zmluvnej strane pri odvracaní bezprostredne hroziacej škody alebo pri zmiernení jej následkov.

**Článok VII.**

**Subdodávky**

7.1. V prípade, ak Dodávateľ zabezpečuje časť plnenia predmetu zmluvy prostredníctvom svojich subdodávateľov, zodpovedá za riadne plnenie predmetu zmluvy tak, akoby ho zabezpečil v celom rozsahu sám.

7.2. Dodávateľ garantuje spôsobilosť subdodávateľov pre plnenie predmetu zmluvy, vrátane okolnosti, že subdodávateľ bude v celom rozsahu spĺňať všetky podmienky týkajúce sa osobného postavenia podľa § 32 ods. 1) zákona o verejnom obstarávaní. V prípade preukázania opaku Dodávateľ zodpovedá za škodu, ktorá v dôsledku toho vznikne Odberateľovi.

7.3. Dodávateľ má právo na zmenu resp. na doplnenie nového subdodávateľa vo vzťahu k plneniu predmetu zmluvy, ktorého sa táto zmluva týka.

7.4. Dodávateľ je povinný Odberateľovi oznámiť akúkoľvek zmenu údajov o subdodávateľovi. Za týmto účelom je povinný najneskôr v deň, ktorý predchádza dňu účinnosti akejkoľvek zmeny údajov o subdodávateľovi, aktualizovať znenie Prílohy č. 3 tejto zmluvy - Zoznam subdodávateľov a podiel subdodávok a doručiť ju Odberateľovi spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľovi, pričom zmluvné strany sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.

7.5. Ak Dodávateľ zmení, resp. doplní nového subdodávateľa je povinný najneskôr v deň, ktorý predchádza dňu účinnosti tejto zmeny aktualizovať znenie Prílohy č. 3 tejto zmluvy - Zoznam subdodávateľov a podiel subdodávok a doručiť ju Odberateľovi spolu s písomným oznámením, v ktorom uvedie všetky podrobnosti týkajúce sa zmeny, resp. doplnenia nového subdodávateľa, pričom zmluvné strany sa zároveň výslovne dohodli, že pre prijatie zmeny, resp. doplnenie nového subdodávateľa sa nevyžaduje uzavretie samostatného písomného dodatku. Nedodržanie povinností stanovených Dodávateľovi týmto ustanovením zmluvy sa považuje za podstatné porušenie zmluvných podmienok Dodávateľom a zakladá právo Odberateľa odstúpiť od tejto zmluvy v súlade s článkom VIII. ods. 2. písm. d) tejto zmluvy. Dodávateľ je zároveň povinný nahradiť škodu, ktorá vznikla Odberateľovi porušením tejto povinnosti.

7.6. V prípade zistenia, že subdodávateľ počas trvania tejto zmluvy nie je v súlade s ust. § 11 ods. 1 zákona o verejnom obstarávaní, zapísaný v registri partnerov verejného sektora (v prípade ak je to relevantné), je Odberateľ oprávnený od tejto zmluvy odstúpiť.

7.7. Dodávateľ je povinný na požiadanie Odberateľa predložiť Odberateľovi všetky zmluvy uzavreté so subdodávateľmi v súvislosti s plnením podľa tejto zmluvy.

**Článok VIII.**

**Trvanie zmluvy**

8.1. Zmluva je uzatvorená na dobu určitú a to odo dňa 01.02.2023 (vrátane) do dňa 31.01.2024 (vrátane).

8.2. Každá zo zmluvných strán je oprávnená od zmluvy odstúpiť, ak:

1. druhá zmluvná strana na seba podala návrh na vyhlásenie konkurzu,
2. bol podaný návrh na vyhlásenie konkurzu voči zmluvnej strane treťou osobou, pričom dotknutá zmluvná strana je platobne neschopná alebo v úpadku,
3. bol na majetok druhej zmluvnej strany vyhlásený konkurz, alebo bol návrh na vyhlásenie konkurzu zamietnutý pre nedostatok majetku, alebo druhá zmluvná strana vstúpila do likvidácie,
4. odstúpením od zmluvy z dôvodu podstatného porušenia ustanovení tejto zmluvy ktoroukoľvek zo zmluvných strán, pričom účinky odstúpenia nastávajú nasledujúcim dňom po dni doručenia odstúpenia od zmluvy druhej zmluvnej strane,

**Článok IX.**

**Ostatné ustanovenia**

9.1. Dodávateľ na základe splnomocnenia Odberateľa zabezpečí všetky právne a administratívne úkony

spojené so zmenou pôvodného dodávateľa, ktorý do nadobudnutia účinnosti zmluvy zabezpečoval pre Odberateľa dodávku elektriny, na nového Dodávateľa. Dodávateľ počas účinnosti tejto zmluvy získa pre Odberateľa historické dáta o priebehu odberu. Dodávateľ umožní Odberateľovi vzájomne oddelený a zabezpečený samostatný prístup na internetový portál, do ktorého je potrebné sa prihlásiť menom a heslom, ktorým vytvorí a poskytne Dodávateľ on-line prístup do informačného systému Dodávateľa, pre účely evidencie odberov v odbernom mieste Odberateľa.

9.2. Dodávateľ je povinný počas trvania zmluvného vzťahu disponovať platným rozhodnutím ÚRSO podľa zákona o energetike - povolenie na predmet podnikania v energetike v rozsahu podnikania: dodávka elektriny.

9.3. Dodávateľ čestne vyhlasuje, že má pre účely dodávok elektriny uzatvorenú rámcovú distribučnú zmluvu s prevádzkovateľom regionálnej distribučnej sústavy ................................ o distribúcii a prístupe do distribučnej sústavy vo vymedzenom území Slovenskej republiky.

9.4. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto zmluvy.

9.5. Dodávateľ sa zaväzuje, že:

1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy,
2. informácie a podklady poskytnuté Odberateľovi alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.

9.6. Dodávateľ je povinný podľa nariadenia Európskeho parlamentu a Rady (EÚ) 2016/679 o ochrane

fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach o ktorých sa dozvedel pri vykonávaní činností vyplývajúcich z tejto zmluvy. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania zmluvy.

9.7. Zmluvné strany sa dohodli na zákaze postúpenia pohľadávok veriteľa podľa § 524 a nasl. Obč. zák. v

znení neskorších predpisov bez predchádzajúceho súhlasu dlžníka. Právny úkon, ktorým budú postúpené pohľadávky veriteľa v rozpore s dohodou dlžníka podľa predchádzajúcej vety, bude podľa § 39 Obč, zák. neplatný. Súhlas dlžníka je zároveň platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok X.**

**Spoločné a záverečné ustanovenia**

10.1. Túto zmluvu možné meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy. Dodatok k tejto zmluve nesmie byť uzatvorený v rozpore s touto zmluvou a so zákonom o verejnom obstarávaní.

10.2.

Táto zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom 01.02.2023. Podmienkou nadobudnutia účinnosti zmluvy je jej predchádzajúce zverejnenie, a to v rozsahu a spôsobom určeným platnými právnymi predpismi. Ak dôjde k zverejneniu zmluvy po dátume uvedenom v predchádzajúcej vete, zmluvné strany týmto deklarujú, že text tejto zmluvy vyjadruje obsah ich predchádzajúcich dohôd a na tomto základe sa dohodli, že podľa ustanovení tejto zmluvy sa budú posudzovať aj ich práva a povinnosti súvisiace s dodávkou elektrickej energie, ktoré vznikli v období od 01.02.2023 do nadobudnutia účinnosti zmluvy podľa predchádzajúcej vety.

10.3. Táto zmluva je vyhotovená v štyroch exemplároch, pričom Dodávateľ dostane dve (2) vyhotovenia a Odberateľ dve (2) vyhotovenia.

10.4. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.

10.5. Neoddeliteľnou súčasťou tejto zmluvy sú:

Príloha č. 1 – Zoznam odberných miest

Príloha č. 2 - Zoznam subdodávateľov

V .............................., dňa ......................... V ........................................, dňa ..........................

V mene Odberateľa v mene Dodávateľa

*.............................................. .........................................................*

Mgr. Ing. Klára Hencelová, MHA,

riaditeľka

**Príloha č. 1** - Zoznam jednotlivých odberných miest (OM) spolu s identifikáciou tretích osôb, s predpokladanými množstvami odberu elektrickej energie

Miestom dodania predmetu zákazky sú odberné miesta verejného obstarávateľa:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Č.** | **Odberné miesto** | **Predpoklad. objem odberu** | **ČOM** | **EIC kód** | **Napäťová** | **Rezervovaná** | **Max. rezerv.** | **Periodicita odpočtu** |
|  | **( Názov/adresa )** | **( kWh )** |  |  | **úroveň** | **kapacita (kW)** | **kapacita (kW)/** |  |
|  |  |  |  |  |  |  | **hodnota ističa(A)** |  |
| 1 | Nemocnica s poliklinikou n.o. Kráľovský Chlmec, Nemocničná 1125/ 18, 077 01 Kráľovský Chlmec | 571363 | 154817 | 24ZVS00000004379 | nn/ X2 | 118kW | **250kW/ 250 A** | **mesačná** |
| 2 | Nemocnica s poliklinikou n.o. Kráľovský Chlmec, Hlavná 143, 077 01 Kráľovský Chlmec | 0 | 559432 | 24ZVS0000065973Z | nn/ X3-C2 |  | **50 A** | **mesačná** |
| 3 | Nemocnica s poliklinikou n.o. Kráľovský Chlmec, Nemocničná 1125/ 18, 077 01 Kráľovský Chlmec | 500 | 607347 | 24ZVS00000423855 | nn/ X3-C2 |  | **25A** | **ročná** |
|  |  | 571863 |  |  |  |  |  |  |

Príloha č. 2 - Zoznam priamych subdodávateľov